CELEX: C2006/331/28
Language: et
Date: 2006-12-30 00:00:00
Title: Kohtuasi C-401/05: Euroopa Kohtu (kolmas koda) 14. detsembri 2006.  aasta otsus (Hoge Raad der Nederlanden'i (Madalmaad) eelotsusetaotlus) — VDP Dental Laboratory NV versus Staatssecretaris van Financiën (Kuues käibemaksudirektiiv — Maksuvabastus — Artikli 13 A osa lõike 1 punkt e — Maksuvabastuse ulatus — Hambaproteeside valmistamine ja parandamine vahendaja poolt, kellel puudub hambaarsti või hambatehniku kvalifikatsioon — Hambatehnikuga sõlmitud alltöövõtuleping)

30.12.2006   
            
            
               ET
            
            
               Euroopa Liidu Teataja
            
            
               C 331/17
            
         Euroopa Kohtu (kolmas koda) 14. detsembri 2006. aasta otsus (Hoge Raad der Nederlanden'i (Madalmaad) eelotsusetaotlus) — VDP Dental Laboratory NV versus Staatssecretaris van Financiën
   (Kohtuasi C-401/05) (1)
   
   (Kuues käibemaksudirektiiv - Maksuvabastus - Artikli 13 A osa lõike 1 punkt e - Maksuvabastuse ulatus - Hambaproteeside valmistamine ja parandamine vahendaja poolt, kellel puudub hambaarsti või hambatehniku kvalifikatsioon - Hambatehnikuga sõlmitud alltöövõtuleping)
   (2006/C 331/28)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hageja: VDP Dental Laboratory NV
   
      Kostja: Staatssecretaris van Financiën
   Kohtuasja ese
   Eelotsusetaotlus — Hoge Raad der Nederlanden — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artiklite 13, 17 ja 28 tõlgendamine — Mõiste “hambaarstide ja hambatehnikute tarnitavad hambaproteesid” — Maksukohustuslase poolt alltöövõtulepingu alusel proteesitootjalt hambatehnikule hambaproteeside tarnimine — Käibemaksu mahaarvamise õigus tarnete puhul teise liikmesriigi territooriumile, kus maksuvabastust ei kohaldata.
   Resolutiivosa
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 10. aprilli 1995. aasta direktiiviga 95/7/EÜ, artikli 13 A osa lõike 1 punkti e tuleb tõlgendada nii, et see ei ole kohaldatav hambaproteeside tarnetele, mida teostab selline põhikohtuasjas kõne all olev vahendaja, kellel puudub hambaarsti või hambatehniku kvalifikatsioon, kuid kes omandas neid proteese hambatehnikult.
   
      (1)  ELT C 36, 11.2.2006.